Eftir mikla þögn umheimsins undanfarna daga fékk ég í gær bæði símtöl ( og það gerist ekki oft hin síðari ár að fólk hringi ) , bréf í pósti og tölvupósta frá alls lags fólki sem vildi mér gott . „ Hugsýki íþyngir hjartanu , eitt vingjarnlegt orð gleður það , “ var stundum sagt á heimili mínu til að minna mig á að vera hjartaprúður og passa upp á vini mína . Að líta í eigin barm og gangast við eigin mistökum , í stað þess að vorkenna sjálfum sér og kenna öðrum um það sem aflaga hefur farið , er víst ekki öllum gefið . Stundum verð ég bara hissa á hvað fólk leyfir sér að skrifa ; furðuleg sjálfsupphafning . „ Upp með dalina , niður með fjöllin , “ var víst einu sinni sagt . Bókmenntamoli : Verðlag á íslenskum skáldsögum hefur verið til umræðu og þykir sumum íslenskar bækur of dýrar . Of dýrar miðað við hvað er freistandi spurning . Hversu mikils metur maður bók , hvers virði er íslensk skáldsaga ? Vinsælasta bók landsins um þessar mundir er bók Andra Snæs Magnasonar sem heitir Um tímann og vatnið . Verð bókarinnar er 4.990 ikr . Mjög vinsæl íslensk barnabók kostar 2.990 íkr . og önnur síður vinsælli íslensk barnabók kostar líka 2.990 ikr . Á Dominos getur maður fengið stóra pepperoni pizzu fyrir 3.880 . Kippa af Úlfur IPA bjór kostar 2.904 ikr . hjá ÁTVR . Tólf rúllur af klósettpappír kosta 1000 krónur , á þær er ekki prentað , þar fylgir enginn texti sem krefst höfundar , ritstjórnar , prófarkalesturs , umbrots , pappírsgæðin eru lakari og pappírsmagnið í 36 klósettrúllum minna en í íslenskri barnasögu . En það er enginn sem vælir sérstaklega yfir verði á Dominos pizzu eða klósettpappír . Hvers vegna þá bókum ? Ég bendi á að barnabækur getur maður líka notað sem klósettpappír , 250 síðna barnabók dugir lengur en 36 klósettrúllur og þá sparar maður . Er Dominos pepperoni pizza meira virði en íslensk barnabók ? Ég get að minnsta kosti sagt með 100% vissu að framleiðslukostnaður pizzunnar er margfalt lægri en einnar barnabókar . Hvaða almennilega jólagjöf fæst fyrir minna en 4.990 ikr . getur maður líka spurt ? Hvað getur maður gefið barni sem kostar minna en 2.990 ikr ? Ég veit það ekki , þess vegna spyr ég . ps . Til samanburðar kostar ný vinsæl skáldsaga ( Kim Leine ) hér í Danmörku 249 DKK ( sem svarar til 5000 króna ) . Ég þarf sennilega ekki að benda á mismuninn á sölumöguleikum þessara tveggja markaða . pps . Ef maður vill gefa barni eitthvað með bókstöfum getur maður pakkað í jólapappír síðerma bol með áprentuðum bókstaf . Það er til dæmis hægt að fá bol með bókstafnum J. ( sjá mynd ) . Þessi bolur kostar 4.000 ikr .